Teroristický útok v Londýne 22. marca 2017
Teroristický útok v Londýne sa odohral 22. marca 2017 o 14:40 UTC v centre Londýna. Útočník, 52-ročný Khalid Masood, narazil na moste Westminster Bridge automobilom Hyundai Tucson do skupiny osôb, potom vystúpil a zamieril cez Parliament Square k Westminsterskému palácu, kde dobodal niekoľko ľudí, vrátane jedného policajta. Následne bol policajnou hliadkou zastrelený.